উ: মামি-তে সারা বছর ধরে বিভিন্ন প্রোগ্রাম রাখা হয়। যে সব ছবি সাধারণ থিয়েট্রিক্যাল আবহাওয়ায় ডিস্ট্রিবিউশন পায় না, তাদের জন্য ভাল প্ল্যাটফর্ম এটা। ‘গারবেজ’ ছাড়া আমার ‘ব্রাহ্মণ নমন’-এরও স্ক্রিনিং হয়েছিল এখানে। আর শুধু বিনোদন জোগানো কোনও দিন আমার উদ্দেশ্য ছিল না। এনটারটেনমেন্টের মতো খামখেয়ালি তো কিছু হয় না। তাই ইন্টারেস্টিং কাজ আর মেনস্ট্রিম এনটারটেনমেন্টের তফাত থেকেই যায়। মেনস্ট্রিম রিলিজ় থেকে দূরে থাকি আমি। যে সিস্টেমে সলমন খানের ছবি লোকে দেখে, সেই সিস্টেমে আমার ছবিও চলবে— আমার এতে রীতিমতো ভয় হয়।